O **Imperial College London** (oficialmente *The Imperial College of Science, Technology and Medicine* é unha prestixiosa universidade británica con sede en Londres, especializada en ciencia, tecnoloxía, medicina e economía.

O Imperial College está clasificado adoito entre as mellores universidades do mundo, superando nalgúns casos mesmo a Oxford e Cambridge. En particular, en 2014 clasificouse segundo a escala mundial nos *QS World University Rankings.* Os campos máis salientables desta universidade son a enxeñaría e a tecnoloxía. Neste sector, o Imperial College obtivo o sexto lugar do mundo nos *QS World University Rankings*  e o oitavo lugar no *Academic Ranking of World Universities* .

Anteriormente, esta institución formaba parte da Universidade de Londres, pero independizouse dela o 8 xullo de 2007, no centésimo aniversario da súa fundación.

Campus
------

O seu campus principal está en South Kensington, entre o Royal Borough of Kensington and Chelsea e a City of Westminster. Está situado nunha área cunha alta concentración de istitucións académicas e culturais, entre elas o Museo de Historia Natural, o Museo de Ciencia, o Museo Vitoria e Alberte, o Royal College of Art, o Royal College of Music, a Royal Geographic Society e o Royal Albert Hall. O Imperial College ten outros dous campus, en Silwood Park e en Wye.

A *Imperial College NHS Trust* é unha fundación que forma parte do sistema sanitario británico e xestiona varios hospitais en todo Londres, e nela desenvólvese tamén actividade académica.

Entre os proxectos recentes de mellora está a costrución do *Imperial College Business School* e do centro deportivo *Ethos*, para uso gratuíto por todos os seus estudantes.

Admisión
--------

O Imperial College está entre as universidades máis selectivas do Reino Unido.

Edificio Aston Webb, do Imperial College London
A taxa de admisión para os estudantes universitarios en 2007 foi do 15,3 %, entanto que para os estudos de máster foi do 19,5 %.

Reputación academica
--------------------

Malia ser unha universidade puramente científica, o Imperial College mantén unha posición alta nas clasificacións xerais e está nos primeiros postos nas clasificacións de ciencia, enxeñaría e medicina.

Está no segundo posto  na clasificación das mellores universidades do mundo nos *QS World University Rankings* de 2014 e no vixésimo segundo  no *Shanghai Jiao Tong Academic Ranking of World Universities* de 2014.

Segundo o último *Research Assessment Exercise*, unha clasificación para a avaliación da calidade da investigación na universidade británica, cinco carreiras son as mellores no Reino Unido en termos de investigación a nivel internacional: Matemáticas, Epidemioloxía e Saúde Pública, Enxeñaría Química, Enxeñaría Civil e Mecánica, e Enxeñaría Aeronáutica.

Nesta universidade traballaron 15 premios Nobel, dous posuidores de medalla Fields e outros 6.000 académicos, entre os que hai 66 pertencentes á Royal Society, 71 á Real Academia de Enxeñaría e 62 á Academia de Ciencias Médicas.

Notas
-----

1. ↑  "QS World University Rankings by Faculty 2014 - Engineering and Technology".
2. ↑  "Academic Ranking of World Universities in Engineering/Technology and Computer Sciences - 2014". Arquivado dende o orixinal o 05 de abril de 2015. Consultado o 05 de abril de 2016.
3. ↑  "*Imperial College Leaves University of London*.". Arquivado dende o orixinal o 22 de maio de 2011. Consultado o 05 de abril de 2016.
4. ↑  "Sport Imperial: Ethos". Arquivado dende o orixinal o 09 de novembro de 2011. Consultado o 05 de abril de 2016.
5. ↑  Alexandra Frean .
6. 1 2  "*Statistics Pocket Guide 2007-08*." (PDF). Arquivado dende o orixinal (PDF) o 03 de marzo de 2016. Consultado o 05 de abril de 2016.
7. ↑  "QS World University Rankings 2014".
8. ↑  "Shanghai Jiao Tong Academic Ranking of World Universities 2014". Arquivado dende o orixinal o 15 de febreiro de 2015. Consultado o 05 de abril de 2016.
9. ↑  Alexandra Frean.

|  |  |
| --- | --- |
|  | Wikimedia Commons ten máis contidos multimedia na categoría:  ***Imperial College London Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q189022
* WorldCat
* VIAF: 153870607
* BNF: 12513776d
* BRE: 4137578
* EBID: ID
* EUFP: 999993468
* GND: 90668-2
* Google Maps: 3571665902995320454
* GRID: grid.7445.2
* ISNI: 0000 0001 2188 9740
* LCCN: nb2009025127
* MAG: 47508984
* MusicBrainz: ID
* NKC: ko2006325332
* OpenCorporates: RC000231
* QS: ID
* ResearchGate: Imperial\_College\_London
* SUDOC: 184767644
* THE: ID
* U-Multirank: ID

 |